Diari Oficial de la Generalitat Valenciana


Sumari del DOGV 8856, del 14-07-2020 (2020/5442)

RESOLUCIÓ de 2 de juliol de 2020, de la Direcció General de l'Aigua, relativa a la informació pública de la versió preliminar del pla especial i del projecte bàsic de possibles millores en l'EDAR de Pinedo.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8856

Data del DOGV
:   14-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5442


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

RESOLUCIÓ de 2 de juliol de 2020, de la Direcció General de l'Aigua, relativa a la informació pública de la versió preliminar del pla especial i del projecte bàsic de possibles millores en l'EDAR de Pinedo. [2020/5442]  
La Resolució de data 22 de febrer de 2018, de la consellera d'Agricultura, Medi Ambient, Canvi Climàtic i Desenvolupament Rural, va designar «...la Direcció General de l'Aigua com a òrgan substantiu per a la tramitació i resolució dels expedients als quals es refereix l'article 2 del Decret 201/2008, de 12 de desembre, pel qual es regula la intervenció ambiental en les instal·lacions públiques de sanejament d'aigües residuals, amb el suport tècnic de l'EPSAR i altres òrgans que estime oportú consultar».  
Per la seua banda, l'al·ludit article 2 de Decret 201/2008, del Consell, indica: «Article 2. Noves instal·lacions. Les activitats, obres i infraestructures referides en l'article 1 del present decret es tramitaran com un pla especial, incloent-hi la corresponent avaluació ambiental».  
  
Finalment, l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, «Article 53. Participació pública i consultes», determina que es duga a terme un període de 45 dies hàbils d'informació pública i consulta als organismes afectats, per als expedients referits a l'encapçalament de l'article.  
  
Com a conseqüència, resolc:  
  
- Sotmetre a informació pública i consultes, als efectes de compliment de l'article 2 de Decret 201/2008, de 12 de desembre, de Consell, pel qual es regula la intervenció ambiental en les instal·lacions públiques de sanejament d'aigües residuals, així com de l'article 53 de la LLei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, la versió preliminar del pla especial i projecte bàsic de possibles millores en l'EDAR de Pinedo  
- Termini: 45 dies hàbils a partir de l'endemà de la publicació d'aquest anunci al Diari Oficial de la Generalitat Valenciana.  
- Llocs:  
· Direcció General de l'Aigua, Ciutat Administrativa 9 d'Octubre, C/ de la Democràcia 77, Torre 1, 6a planta, 46477 València.  
· Pàgina web de la Conselleria d'Agricultura, Desenvolupament Rural, Emergència Climàtica i Transició Ecològica,   
http://www.agroambient.gva.es/va/web/agua/participacion-publica.  
  
València, 2 de juliol de 2020.- El director general de l'Aigua: Manuel Aldeguer Sánchez.